b'\n_START_ARTICLE_\nJaan Valsiner\n_START_SECTION_\nHaridus\n_START_PARAGRAPH_\nAastatel 1969\xe2\x80\x931971 \xc3\xb5ppis Jaan Valsiner Tallinna Pedagoogilises Instituudis inglise keele erialal. Seej\xc3\xa4rel j\xc3\xa4tkusid \xc3\xb5pingud Tartu Riikliku \xc3\x9clikooli ps\xc3\xbchholoogia osakonnas ps\xc3\xbchholingvistika ja kommunikatsiooni suunal. Aastal 1976 kaitses ta seal diplomit\xc3\xb6\xc3\xb6 teemal "F\xc3\xbcsioloogiliste, kognitiivsete ja interaktiivsete tegurite seostest inimese varajases ontogeneesis" (On the interrelationships between physiological, cognitive, and interactive factors in early human ontogenesis)._NEWLINE_Aspirantuuri l\xc3\xb5petas ta 1979. aastal, kaitstes kandidaadit\xc3\xb6\xc3\xb6 teemal "N\xc3\xa4gude ja n\xc3\xa4oilmete tuvastamismehhanismid" (Mechanisms of recognition of faces and facial expressions).\n_START_SECTION_\nT\xc3\xb6\xc3\xb6k\xc3\xa4ik\n_START_PARAGRAPH_\nP\xc3\xa4rast Tartu Riikliku \xc3\x9clikooli l\xc3\xb5petamist 1976. aastal asus ta t\xc3\xb6\xc3\xb6le \xc3\xbclikooli ps\xc3\xbchholoogia osakonda. Aprillist oktoobrini 1980 t\xc3\xb6\xc3\xb6tas ta L\xc3\xa4\xc3\xa4ne-Saksamaal Giessenis Justus-Liebigi \xc3\x9clikoolis k\xc3\xbclalisprofessori ja abiprofessorina 1980\xe2\x80\x931981 Minneapolises Minnesota \xc3\x9clikoolis. 1981\xe2\x80\x931997 t\xc3\xb6\xc3\xb6tas ta professorina Chapel Hillis P\xc3\xb5hja-Carolina \xc3\x9clikoolis ps\xc3\xbchholoogia osakonnas. 1997. aastast t\xc3\xb6\xc3\xb6tas ta Massachusettsis Worcesteris Clarki \xc3\x9clikoolis ps\xc3\xbchholoogiaprofessorina. 2013. aastast t\xc3\xb6\xc3\xb6tab ta Aalborgi \xc3\x9clikoolis Taanis kultuurips\xc3\xbchholoogia professorina.\n_START_SECTION_\nIsiklikku\n_START_PARAGRAPH_\nTema isa Aleksander Valsiner oli Eesti NSV haridustegelane (1950. aastatel haridusministri aset\xc3\xa4itja).'